ඡන්දය හෝ වැටුප හෝ පිළිබඳව නොසිතා ජනතාව වෙනුවෙන් පැවරී ඇති යුතුකම් කොටස ඉටුකිරීමට දේශපාලන නායකයන් හා රජයේ නිලධාරින් අධිෂ්ඨාන කරගත යුතු බව ජනාධිපති මහින්ද රාජපක්ෂ මහතා පැවැසීය.ජනාධිපති මහින්ද රාජපක්ෂ මහතා මේ අදහස් පළ කළේ අඩු පහසුකම් සහිත නිවාස සංකීර්ණ, පැල්පත් හා වතු නිවාස සංවර්ධනය කිරීමේ ‘නඟමු පුරවර’ වැඩසටහනේ මූලික සාකච්ඡාවකට අරලියගහ මන්දිරයේදී ඊයේ (17) එක්වෙමිනි.“නගමු පුරවර” කඩිනම් යටිතල පහසුකම් සැලසීමේ වැඩපිළිවෙළ මෙමස 21 වැනිදා ජනාධිපතිවරයාගේ ප්‍රධානත්වයෙන් කොළඹ නගරයේදී ඇරඹීමට නියමිතය.